TV7 JERUUSALEMMA UUDISED
Meie tänased teemad -
Juudi õpilaste röövimine šokeeris Lähis-Ida erisaadikut Tony Blairi
Tuhanded IDF sõdurid otsivad röövitud poisse
Kaheldi röövi tõepärasuses
Mida USA ebaõnnestumine Iraagis Iisraelile tähendab?
TV7 Jeruusalemma Uudistest - Shalom!
Arutz Sheva kirjutas Lähis-Ida erisaadiku Tony Blairi
ning USA, EL ja ÜRO seisukohtadest
rohkem kui kahe nädala eest Iisraelis röövitud
3 teismelise juudipoisi juhtumi suhtes.
Iisraeli peaminister Benjamin Netanyahu
kohtus üleeelmisel teisipäeval Inglise endise peaministri Blairiga.
Kohtumisele järgnenud ühisavalduses mõistsid nad hukka
Hamasi korraldatud kolme ješivatudengi röövi.
Netanyahu sõnul näitab kolme teismelise iisraellase rööv
Hamasi tõelist palet.
Hamas pole üksnes pühendunud iisraellaste mõrvamisele,
vaid ka laste röövimisele.
Rahvusvaheline kogukond peaks Netanyahu sõnul
Hamasi terroriteod hukka mõistma, toetama Iisraeli õigust end kaitsta
ja nõudma president Abbasilt Hamasiga sõlmitud leppe tühistamist.
Netanyahu sõnul peaksid kõik rahust huvitatud
ütlema Palestiina omavalitsusele, et nad ei saa ehitada valitsust,
mida toetavad lasteröövijad ja süütute mõrvajad.
Blair oli noorte röövist vapustatud. Ta avaldas kaastunnet peredele
ja teatas, et rahvusvaheline kogukond mõistab röövi karmilt hukka.
Blairi sõnul saavutatakse rahu vaid siis,
kui kõik palestiinlaste poliitika osapooled
pühenduvad rahumeelsetele meetoditele,
sh kahe riigi lahendusele.
See tähendavat Blairi sõnul, et Hamas peab tegema selge valiku -
nad ei saa pühenduda nii poliitikale kui vägivallale.
Blairi sõnul on ainus tee rahuni vägivalla, terrorismi, röövimiste
ja tapmise lõpetamine.
EL, USA ja ÜRO teatasid koostöövalmidusest
palestiinlaste uue valitsusega, hoolimata Hamasi osalusest selles.
Hamas on rahvusvaheliselt tunnustatud terrorirühmitus.
The Jerusalem Posti teatel otsivad Lääne-Hebroni aladel
kolme röövitud teismelist juudipoissi tuhanded IDF sõdurid.
Sõdureid toodi Hebronisse teisteltki Läänekalda aladelt.
Jalaväesõdureil kästi läbi uurida iga meeter, org, koobas ja allikas.
Piirkonna kõigist veeallikaist eemaldati vesi
ja kohalikelt küsiti võimalikku abistavat infot.
Kõrge armeeohvitseri sõnul otsingud jätkuvad,
vaadatakse iga kivi alla ja kuigi maastik on raske,
ei peatu nad hetkekski.
Iisraeli Kaitsejõud tegid nädalavahetusel reide
Palestiina külades ja ülikoolilinnakutes,
keskendudes peamiselt siiski röövitud poiste otsingutele.
Vahistati 10 kahtlustatavat.
Operatsiooni algusest kuni eelmise pühapäevani
oli vahistatud 320 isikut, 250 neist Hamasi liikmed
ja 55 Gilad Shaliti päästmiseks vabastatud vangid.
Duraa linnas ajasid sõdurid laiali märuli
ja Palestiina allikate teatel hukkus seal 14-aastane poiss.
IDF algatas juurdluse.
Läänekaldal otsivad poisse ja nende röövijaid
ning korraldavad Hamasi vastaseid reide
ka 3 langevarjupataljoni.
Brigaadiülema, kolonel Toledano sõnul
on missioon sõduritele eriti südamelähedane
ja nad on täis soovi poisse leida.
Arutz Sheva teatel ütles ÜRO peasekretäri esindaja
Farhan Haq eelmisel nädalal,
et ÜRO-l pole juudi koolipoiste röövi kohta selgeid tõendeid.
Voice of Israel'i tsiteeritud Haqi sõnul pole ÜRO-l
sõltumatut uurimisüksust, mis võiks röövi kinnitada.
Haqi hämmastavad sõnad näisid veelgi hämmastavamatena,
kuna Ban Ki-Moon oli röövid juba varem hukka mõistnud
ja rõhutanud, et 2 röövitut olid alaealised.
Ban võrdles samas rööve Iisraeli Õhujõudude poolt
paar nädalat varem tehtud terrorivastase rünnakuga Gazas,
kui Gazast oli Iisraeli tulistatud neli raketti.
Ban avaldas muret vägivalla ja sellega seotud inimohvrite suhtes,
nagu Iisraeli õhurünnakus hukkunud lapse puhul.
Ban õhutas nii Iisraeli kui terroriste vaoshoitusele
ja soovis kiiret toetust kolme noore vabastamisele
ning turvalisele naasmisele.
Israel Today teatel on nii ÜRO kui PO vihjanud,
et Iisrael mõtles kolme juudipoisi röövi välja.
Israel Today teatel kasvavad iisraellaste kahtlused
USA julgeolekugarantiide suhtes, kui nad jälgivad
varem USA okupeeritud Iraagi murdumist džihadistide rünnaku all.
Viimaste nädalate vältel on Iraagi ja Süüria Islamiriigi ISISe armeed
saavutanud Põhja-Iraagis märkimisväärseid võite.
Üheks neist oli
Iraagi suuruselt teise linna Mosuli vallutamine.
Raportite teatel andsid USA treenitud ja varustatud Iraagi armeeüksused
ISISe lähenedes alla.
Iisraeli analüütiku ja meediakommentaatori
Guy Bechori sõnul on armee ameeriklaste ehitatud ja treenitud
ning sellesse on viimase 10 aasta jooksul investeeritud
kümneid miljardeid dollareid.
Nüüd põgenesid selle sõdurid ilma võitluseta,
jättes maha rõivad, jalanõud ja kaasaegse USA sõdurivarustuse,
lennuväljahaiglaid ja vanglaid.
Lisaks sellele, et Iraagi armee loomisesse panustati niivõrd palju,
oli armee USA presidendi Obama arvates valmis ja suuteline
riigi julgeoleku eest hoolitsema, kui USA 2011. a väed välja viis.
Bechori sõnul on see Iisraeli jaoks oluline,
kuna samad luuludes ameeriklased
koostasid Juuda ja Samaaria julgeolekukorraldusplaani,
nagu varem Iraagilegi.
USA välisministri Kerry ja tema julgeolekuekspertide meelest
piisas palestiinlaste valitsuse stabiliseerimiseks ja loomiseks
vaid USA plaanist paberil.
Ameeriklased mängisid Bechori sõnul Iisraeliga sama mängu ka siis,
kui juudiriigile 2005. a Gazast loobumiseks survet avaldati.
Vähem kui kahe aasta pärast
kontrollis USA koolitatud ja relvastatud POd Hamas
ja Gazast sai erinevate džihadistide varjupaik.
Bechor ja teised eksperdid usuvad,
et sama juhtuks ka Juudas ja Samaarias e nn Läänekaldal,
kui kahe riigi lahendus peaks kunagi teostuma.
Arutz Sheva 1,5 nädala eest avaldatud lühiartikli väitel
on Lähis-Ida regionaalne sõda
Süüria ülestõusuga tegeleva ÜRO komisjoni arvates
lähemal kui kunagi varem.
Need olid meie tänased uudised. Shalom ja kohtumiseni!
Tõlge: Monika Jaaguri